Téma týždňa 20. – 25. 4. 2020: **Zem a jej tajomstvá**

22. 4. = Deň Zeme

1. **„Dúhový deň Zeme“**

* pozrieť si prezentáciu (príloha - Dúhový Deň Zeme) – uvažovať nad získanými informáciami, diskutovať o separovaní odpadu, o recy-klácii, v závere prezentácie splniť zadané úlohy

1. **Rozprávka: „Ako si zvieratká v lese poriadok robili“**

* pozrieť si krátku rozprávku, spoločne sa o nej porozprávať
* zahrať sa na malých pomocníkov zvieratiek – deti budú upratovať, triediť svoje hračky podľa farby, tvaru, veľkosti, materiálu

odkaz na rozprávku: <https://www.youtube.com/watch?v=DLPQgewKof4>

(Pre otvorenie linku choďte myškou na žltý odkaz, na klávesnici podržte tlačidlo Ctrl a zároveň stlačte na myške ľavé tlačidlo. Ak by Vám to nešlo otvoriť, vyhľadajte rozprávku na youtube.)

1. **„Veselá a smutná planéta Zem“**

* podľa vzorového obrázka si deti môžu urobiť svoj vlastný obrázok – spoločne si povystrihovať rôzne obrázky z novín, časopisov, letákov
* obrázky potom roztriediť na tie, ktoré patria na veselú a smutnú planétu
* následne ich nalepiť a prípadne dotvoriť kresbou či maľbou



Pre inšpiráciu ponúkam i ďalší obrázok k vlastnému vytvoreniu.

****

1. **Pieseň: „Naša Zem je guľatá“**

* pozrieť si a vypočuť pieseň, ktorá sa nachádza na CD/DVD Spievankovo 2

odkaz na pieseň: <https://www.youtube.com/watch?v=mljgGEIHK5c>

* dieťa si pieseň zaspieva, pohybom vyjadrí charakter piesne, môže imitovať pohyb zvieratiek, prípadne vytlieskajú rytmus piesne
* môžete si aj pozrieťa vypočuť pieseň od Smejka a Tanculienky „Naša Zem“ o krásach a ochrane našej Zeme

odkaz na pieseň: <https://www.youtube.com/watch?v=Bm7RQhqHlzE>

1. **„Poďme spolu do prírody a chráňme si ju“**

* porozprávať sa doma alebo ísť von do prírody (záhrada, park, les), kde budú pozorovať a rozlišovať, čo patrí do živej prírody (rôzne druhy stromov, rastlín a kvetov, vtákov, zvierat, hmyzu) a neživej prírody (voda, vzduch, hlina, kamene, piesok)
* pozorovať prírodu zmyslami – zrakom, hmatom, sluchom, čuchom
* upozorniť deti na krásu a ochranu našej slovenskej prírody
* odporúčam pozrieť si video „Živá a neživá príroda“

odkaz na video: <https://www.youtube.com/watch?v=DADDrdovL_E>

Všetky detičky a rodičov z 3.B triedy srdečne pozdravujem

a prajem veľa zábavy pri spoločných aktivitách.

Vaša pani učiteľka Adrika